GENESIS 27 AFR83 - Toe Isak baie oud en al blind was, - Bible Search
36Esau het geantwoord: “Hy word tereg Jakob genoem. Hy het my nou al twee keer bedrieg: hy het my reg as eersgeborene gevat en nou het hy my seën gevat.”
46Rebekka het vir Isak gesê: “Ek is nou siek en sat van hierdie Hetitiese vrouens van Esau. As Jakob ook met Hetitiese meisies trou, met meisies soos hulle uit hierdie land, kan ek net sowel sterf.” Teater by die KKNK
Lees die resensies van: Haaks
Kom terug, Saartjie
Teks: Chris Vorster
Regie: Pierre van Pletzen
Met: Chris Vorster en Elma Postma
80 min Die beproefde kombinasie van Chris Vorster en Pierre van Pletzen span weer kragte saam in Haaks, 'n komedie oor die spanning binne 'n huwelik en n� die egskeiding. Vorster sorg vir die teks en Van Pletzen vir vaartbelynde regie. Die eindresultaat is 80 minute se topklas feesvermaak.
Haaks volg op Steeks, 'n soortgelyke komedie waarin Vorster (beter bekend as Ryno in 7de Laan) en Anna-Mart van der Merwe se huweliksbootjie in stormagtige vaarwaters beland. In Haaks is Elma Postma (Dezi in 7de Laan) die eggenote wat die spit moet afbyt.
Vorster en Postma speel beide briljant. Laasgenoemde pas uitstekend in die rol van die ontnugterde vrou. Vorster se teks is vlymskerp, veral as die wedersydse beledigings kophoogte begin rondvlieg. Haaks is topklas feesvermaak wat nie misgeloop moet word nie. En wie't ges� sepie-akteurs kan nie regtig act nie?
Regie: Francois Toerien
Produksie: Vleis, Rys & Aartappels
Met: Joanie Combrink, Deon Coetzee, Morn� Visser, Martelize Kolver en Altan Ungerer
Oorspronklik geborg deur Aardklop
100 min Hierdie toneelstuk, wat al op Aardklop 'n draai gemaak het, handel oor die Afrikaner-groupies van die tagtigs en wat van hulle geword het. Die groot sterk punt van die teks is die gemak waarmee daar van die hede na die verlede beweeg word. Terselfdertyd hou dit ook 'n lokval vir die dramaturg in - een waarin hy pens en pootjies beland. Die spelers se spreektaal bly onveranderd. Hulle temas verskil wel in die verskillende tydsgrepe, maar nie hulle woordeskat nie en dis 'n leemte. Dit doen egter nie afbreuk aan die lekker spitsvondige spreekbeurte nie.
Aan die pluskant moet vermeld word dat die stuk vaardig en vermaaklik aangebied word. Al die spelers is gemaklik in hulle rolle, met Joanie Combrinck so 'n trappie bo die ander. Dis lekker om haar met soveel oorgawe te sien speel. Toerien se regie is, in teenstelling met Vrededorp, vaartbelyn en oortuigend.
Eet alles speel heerlik met politieke temas sonder om te hoogdrawend te raak. Dit bied uitmuntende feesvermaak.
Teks: Hans Pienaar
Regie: Andr� Stolz
Die programbeskrywing maak melding van 'n verband tussen Saartjie Baartman en Charlize Theron. Die stuk handel dan ook oor 'n aktrise by name Christel Human en haar ma, Hanna, wat uit Hollywood terugkeer. Die doel van haar besoek is tweeledig: om 'n toespraak by die graf van Saartjie Baartman te gaan maak, asook om met 'n potensi�le afperser te onderhandel. Daar is ook ander ooreenkomste met die Charlize Theron-"sprokie", onder andere die moord op haar pa.
Ten spyte van die gevaarliggies wat bovermelde programbeskrywing laat flikker, kom Pienaar tog met 'n interessante teks na vore. Hoewel die Saartjie Baartman-kwessie bloot aan die hare bygesleep word en die "afperser" se motiewe nooit behoorlik duidelik word nie, werk die teks as 'n verhoogstuk. Puik spel (veral deur Riana Wilkens as die ma-figuur) en Pienaar se interessante dialoog blaas lewe in 'n konsep wat so maklik kunsmatig aangebied kon word. Milan Murray oortuig as die Hollywood-aktrise, terwyl Deon Coetzee ook sy moeilike, ongedefinieerde karakter baas raak. Die einde is egter ongelukkig 'n bietjie flou.
Ek glo dat Pienaar nog heelwat aan hierdie teks sal moet werk, maar wat op die verhoog gesien is, het verrassend goed gewerk. Pienaar verdien lof vir die handhawing van die spanningsvlak en sy vermo� om die gehoor aan die raai te hou. Hy gaan ook gemaklik met politieke temas om - iets wat baie van die ander dramaturge op die fees laat struikel het. Kom terug, Saartjie bied goeie, verteerbare feesvermaak.
LitNet: 13 April 2005 Wil jy reageer op hierdie KKNK-teater resensies? Stuur kommentaar na webvoet@litnet.co.za om die gesprek verder te voer op S�Net, ons interaktiewe meningsruimte. boontoe / to the top